Document ID: 32014R1001

A BIZOTTSÁG 1001/2014/EU FELHATALMAZÁSON ALAPULÓ RENDELETE
(2014. július 18.)
a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet X. mellékletének módosításáról
AZ EURÓPAI BIZOTTSÁG,
tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (1) és különösen annak 46. cikke (9) bekezdésének c) pontjára,
mivel:
(1)
Az 1307/2013/EU rendelet III. címének 3. fejezete megállapítja az éghajlat és a környezet szempontjából előnyös mezőgazdasági gyakorlatokra nyújtott támogatás nyújtásának feltételeit. E feltételek között - a biológiai sokféleségre vonatkozó célkitűzések teljesítése érdekében - szerepelnek az ökológiai jelentőségű területekre vonatkozó szabályok is.
(2)
Annak érdekében, hogy egyszerűsíteni lehessen az ilyen ökológiai jelentőségű területekkel kapcsolatos adminisztrációt és figyelembe lehessen venni a területek különféle típusainak tulajdonságait, az 1307/2013/EU irányelv 46. cikkének (3) bekezdése átváltási és súlyozási tényezők használatáról rendelkezik.
(3)
A 639/2014/EU felhatalmazáson alapuló bizottsági rendelet (2) módosította az 1307/2013/EU rendelet X. mellékletét az említett rendelet 46. cikkének (3) bekezdésében említett vonatkozó átváltási és súlyozási tényezők megállapítása érdekében.
(4)
Az Európai Parlamenttel és a Tanáccsal a 639/2014/EU felhatalmazáson alapuló rendelet kapcsán folytatott megbeszélések eredményeképpen a Bizottság vállalta, hogy növeli az 1307/2013/EU rendelet 46. cikke (2) bekezdése első albekezdésének j) pontjában említett, nitrogénmegkötő növényekkel beültetett területekre vonatkozó súlyozási tényezőt annak érdekében, hogy teljesüljenek a fent említett célkitűzések.
(5)
Az 1307/2013/EU rendelet X. mellékletét ezért ennek megfelelően módosítani kell.
(6)
Ezt a rendeletet a 2014. naptári év utáni naptári évekhez kapcsolódó támogatás iránti kérelmek vonatkozásában kell alkalmazni,
ELFOGADTA EZT A RENDELETET:
1. cikk
Az 1307/2013/EU rendelet módosítása
Az 1307/2013/EU rendelet X. mellékletében a nitrogénmegkötő növényekkel beültetett területekre vonatkozó súlyozási tényező „0,3” értéke helyébe a „0,7” érték lép.
2. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet a 2014. naptári év utáni naptári évekhez kapcsolódó támogatás iránti kérelmek vonatkozásában kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. július 18-án.

Labels: 1
6
20